ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ru ky ky kk ky ky ky ky ky ky ky ru ky ky ky mhr ky ky kk ky ru ky ky ky ru ky ky ky krc ky ky ky ky ky ky ky ky ky ky ky ru hu ru ky ru ky ru ce ru ky ru ky ru ru ru ru ky ru ky bg ky ru ru ru ky ru ky ru ky ru ky ru ky ky ru ky ru av ru be ru ru ru ky ru ky ru ky ru ru ru
"Агым", 06.11.09 - 15-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Эртең маалымат жана басма сөз күнү. Эртең дегенибиз менен ушу жума ичи бүт эле майрамдап чыктык окшойт. Эмнеси болсо да майрамдан, жакшы маанайдан өксүбөгүлө, кесиптештер. Колго кармаган калемдин, ооздон чыккан жаңылыктын барк-баасын билип, жакшылыктын үрөнүн көбүрөөк себели. Басма сөз күнүнө карата жазгандардын да, окугандардын да пикири төмөндө.
- Кыргыз журналисттерине сын пикирди көп айтасыз. Алардын негизги кемчиликтери эмнеде?
- Чынын айтканда, азыр басма сөздө калыстык аз болуп турат. Журналисттер көбүнесе гезит ээсинин көз карашы менен болуп жатат. Басма сөз кызматкери улутту, мекенди сүйүш керек. Азыр кыргыз журналистикасында кычык издөө, какшык басымдуулук кылып кеткендей. Барсбек "дайыма түз сүйлөгүлө" дечү экен. Кыргыз журналисттери түз, калыс сүйлөп турса коомго да жакшы болот эле. Азыр кашкайган чындыкты жазган журналисттер саналуу. Заманга шылтайбызбы же кандай дейбиз, ММКларда ар-намыстуулук, адамгерчилик азайып бараткандай.
"Ар ким өз стандартын кармасын"
- Кыргыз журналистикасын канткенде эл аралык стандартка ылайыкташтырууга болот? Дегеле кыргыз журналистикасына эл аралык стандарт керекпи?
- Журналистикадагы стандарттарды эл аралык жана башка деп мен экиге бөлбөйт элем. Стандарттар же бар, же жок. Бирок батыш журналисттери андай үлгүлөрдү карманып иштегендиктен, эч кандай стандарт тааныбаган кыргыз журналисттери аларды "эл аралык" деп түшүнүп калган. Тек гана так, кыска жана терең талдап, болгонун болгондой жазып, эч кимдин намысына тийбеш керек. Кайсы бир маселеге кайрылса, эч кимди козутпастан, бейтарап болгон жакшы. Аны менен бирге, батыш журналистикасынын өз тарыхы жана салты бар. Орустардыкы анча-мынча башка, кыргыз журналисттеринин салты алардан айырмаланат, ошондуктан өз салтынан баш тартпастан, жалпы стандарттарды колдонуп иштеген жакшы. Ал үчүн белгилүү журналисттердин, атактуу гезит-журналдардын жазганын окуп, үйрөнүп, ошолорго жетүүгө аракеттениш керек.
- Кырк жыл журналистикада жүрүп жоготконуңуз, тапканыңыз не болду?
- Кыйыры көрүнбөгөн кырк жылда тапканым Мелис Эшимканов алып берген үй, жоготконум - жаштыгым, өмүрүмдүн жакшы учуру болду.
"Гезиттер беш-алты кишинин тегерегинен чыкпай калды"
- Гезиттердин окумдуулугу, өтүмдүүлүгү эмнеге байланыштуу?
экс-журналист, гезит сатуу боюнча ишкер:
- Союз мезгилинде төрт-беш эле гезит болуп, аларда өлкөнүн булуң-бурчундагы элдин көйгөйү толук чагылдырылчу. Азыр кагаз кымбаттаганына карабай гезиттер көбөйүп, улам бир жаңы гезит чыгып жатат. Окусаң баары эле борбордон алыс эмес жердеги жаңылыктар же баягы эле беш-алты кишинин айланасындагы имиштер. Андай кайталанма кишилерден эл тажап бүттү. Ошондуктан гезит окумдуу, өтүмдүү болушу үчүн эң алгач айыл жерлериндеги, алыскы региондордогу элдин көйгөйүн, муң-зарын чагылдырыш керек. Гезит деген кылымга жашай турган нерсе. Элетке чыгып, эл менен иштеген гезиттин жашоосу узак, өзү өтүмдүү болот. Мына быйыл түшүм мол болуп, элеттеги дыйкандар түшүмүн сата албай кыйналып, көкүрөгүндөгү арманын жогору жактарга жеткире албай турду. Ошондойлорду чагылдырган гезиттер аз болуп жатат.
- Кыргыз журналистикасынын күнгөйү менен тескейи кайсылар?
президент катчылыгынын аналитика кызматынын эксперти:
- Тескейин айтсак, азыр гезит-журналдар абдан көбөйүп кетти. Аларга расмий цензура жок. Күнгөйү болсо, журналисттерге учурда каалаган маалыматты алганга кенен мүмкүнчүлүк бар. Бирок, алардын ошону туура пайдалана билүү жөндөмдүүлүгү, кесипке болгон жоопкерчилиги жок. Айрымдар жогорку окуу жайдан алган базалык билим менен эле чектелип, өзүнүн кесибин өркүндөтө, курчута албай келатышат. Азыр кыргыз гезит-журналдарын окуп ырахат, пайда, багыт ала турган нерсе аз. Журналисттер окурмандардын табитин, көз карашын тарбиялабай, тескерисинче, рыноктун талабына карап иш кылып жатышканы өкүндүрөт. Эң өкүнүчтүүсү, журналисттер сабатсыз болуп жатат.
"Элдин философияга көңүлү жок"
Шаиста ШАТМАНОВА, "Супер-инфо" гезитинин баш редактору:
- Тарыхчы болом деп жүргөндө журналистика мени арбай баштады. Ата-энеме да айтпай журфакка которулуп алдым. Адатта биздин факультеттин студенттери баштапкы курстардан тарта эле иштей башташат. Диплом алганча жүрө берипмин. Жумуш издөөгө баш оорута баштаган кезде курбумдун сунушу менен басылмалардын биринде иштеп калдым. Уюшкан кылмыштуулук темасында иш алпарчумун. Ошол темага аябай сүңгүп кирип кеткен экенмин, "Рысбек Акматбаевди атып кетишиптир" деп кабарлашканда аябай жаман акыбалда болгом. Акыры бул багыт кыз кишиге ылайык келбесин сезип, өз арызым менен ал басылмадан бошоп кеткем. Тагдырдын буйругу менен азыркы жетектеп аткан гезитке келип калдым.
- Ири нускалуу басылманын жетекчиси катары акыркы кездеги кыргыз басма сөзүнүн нугу туурасында кандай пикир айтасың?
- Бүгүнкү күндүн талабына ылайык мезгилдүү басылмалар ар кандай жеңил темаларга басым жасап, калктын маанайына жараша иш алып барышууда. Анткени катаал турмуштан каржалып турган калктын философияга баш оорутууга чамасы да, көңүлү да жок. Интернет, теле, басылмалар аркылуу батыштан кирип жаткан таасирди биз токтотуп кое албайбыз. Бирок бул көрүнүш түбөлүк болбосо керек.
Айзада КУТУЕВА, "24 KG" маалымат агенттигинин кабарчысы:
- Журналистика айымдарга көбүрөөк таандыкпы же мырзаларгабы?
- Менимче, кесипти жыныска карап бөлгөн туура эмес. Баары адамдын сапатынан, кесипкөйлүгүнөн, жумушка болгон жоопкерчилигинен көз каранды. Практика көрсөткөндөй, азыр мыкты журналисттердин арасында мырзалар да, айымдар да аз эмес. Бирок, белгилей кетчү нерсе, журфакта кыздар көп окуйт.
- Маалымат агенттигинде секунд сайын маалымат жаңыланып турат. Анын артынан кубалоого журналисттин табиятынан шык керекпи?
- Сөзсүз. Ар бир эле журналист мындай тез темпте иштей албайт, андайга шык керек.
- Ушул кезге чейин сотко сүйрөгөн макала болду беле?
- Кудай сактасын, андай жагдай болгон эмес, болбой эле койсун. Макала жазардан мурун фактыларды, маалымат булактарын тыкыр текшерүүгө милдеткербиз.
- Көбүнчө кайсы тематикадагы материалдарды жазууга туура келет?
- Өзүм башынан социалдык темаларга жакынмын. Коомдо кандай курч маселе пайда болсо, оордугуна карабай майын чыгарып жазганды жакшы көрөм. ММКнын орчундуу көйгөйлөрдү казып, алардын чечилишине таасир этүүгө күчү жетерин билем. Буга өз практикамда эле күбө болуп жүрөм.
Даярдагандар Мелис СОВЕТ уулу, Айнагүл САПАРБЕК кызы
кыргыз тилиндеги гезит "Агым"
email • архив • редакция
Эртең маалымат жана басма сөз күнү
Турсунбаев Америкага эмнеге баргысы келбейт?
Будур-будур тоолордон Бука минип мен келдим…
Карабы, акпы мышык чычкан кармаса болбодубу
Осмонакун ИБРАИМОВ, коомдук ишмер:
"Азимбек Бекназаров - коррупционер-лердин "рекордсмени"
Парламентке кыскартуу эмес, реформа зарыл
Жараткан бирөө эле, аны бөлүшө албагандар көп
Малдүйнө алдыга озуп, жандүйнө дагы аксады
"Кыргызстандын музыкалык билим берүүсү мыкты"
КР эл артисти Замирбек ҮСӨНБАЕВ:
"Атамдын эки аялынын сүймөнчүгү болгом"
Бир өмүр чак келбес өнөр
Тып… тып… тамчы кабар
"Сумерки" фанатизми эмнеден башталды?
Атагы аалам жарган Акира Куросава
Кыргызстан бир алпты бага албайбы?